ananddey/assamese-wiki-corpus huggingface dataset:
ৰাষ্ট্ৰীয় জনতা দল

ৰাষ্ট্ৰীয় জনতা দল চমুকৈ আৰজেডি হৈছে ভাৰতীয় ৰাজনৈতিক দল। এই দলটো ভাৰতৰ বিহাৰ আৰু ঝাৰখণ্ড ৰাজ্যত অৱস্থিত। ১৯৯৭ চনত লালু প্ৰসাদ যাদৱে ৰাষ্ট্ৰীয় জনতা দলৰ প্ৰতিষ্ঠা কৰিছিল।

ইতিহাস

১৯৯৭ চনৰ ৫ জুলাই তাৰিখে লালু প্ৰসাদ যাদৱ, ৰঘুবংশ প্ৰসাদ সিং, মহম্মদ চাহাবুদ্দিন, আব্দুল বাৰি ছিদ্দিকী, কান্তি সিং, মহম্মদ তাছলিমুদ্দিনৰ লগতে সোতৰজন লোকসভা সাংসদ আৰু আঠজন ৰাজ্যসভাৰ সাংসদৰ লগতে নতুন দিল্লীত সমৰ্থকসকলে নতুন ৰাজনৈতিক দল গঠন কৰে। ৰাষ্ট্ৰীয় জনতা দলটো জনতা দলৰ বিচ্ছেদ হিচাপে গঠন হৈছিল। লালু প্ৰসাদ আৰজেডিৰ প্ৰথম সভাপতি হিচাপে নিৰ্বাচিত হয়। ই বাওঁপন্থী চিন্তাধাৰাৰ ৰাজনৈতিক দল।

১৯৯৮ চনৰ মাৰ্চ মাহৰ ৰাষ্ট্ৰীয় নিৰ্বাচনত আৰজেডিয়ে ১৭খন লোকসভাৰ আসন লাভ কৰিছিল যদিও আন কোনো ৰাজ্যত বিশেষ অগ্ৰগতি লাভ কৰিবলৈ সক্ষম হোৱা নাছিল। সেই বছৰৰ শেষৰ ফালে ভাৰতীয় জনতা পাৰ্টিৰ বিৰোধী, ধৰ্মনিৰপেক্ষ মিত্ৰজোঁট হিচাপে মুলায়ম সিং যাদৱৰ সমাজবাদী পাৰ্টিৰ সৈতে দলটোৱে মিত্ৰতা কৰে যদিও মিত্ৰজোঁটে কোনো ধৰণৰ ব্যাপক সমৰ্থন লাভ কৰাত ব্যৰ্থ হয়।

মুখ্যমন্ত্ৰীৰ তালিকা

মুখ্যমন্ত্ৰীসকল

নম্বৰ
বিধানসভা সমষ্টিৰ নাম
কাৰ্যকাল
কাৰ্যকালৰ দৈৰ্ঘ্য
ৰাজনৈতিক দল
বিধানসভা নিৰ্বাচন
উদ্ধৃতি
১
লালু প্ৰসাদ যাদৱ
10 March 1990
28 March 1995

জনতা দল
দশম বিধানসভা

২
লালু প্ৰসাদ যাদৱ
4 April 1995
25 July 1997

জনতা দল
একাদশ বিধানসভা

৩
ৰাবড়ি দেবী
25 July 1997
11 February 1999

ৰাষ্ট্ৰীয় জনতা দল
একাদশ বিধানসভা

৪
ৰাবড়ি দেবী
9 March 1999
2 March 2000

ৰাষ্ট্ৰীয় জনতা দল
একাদশ বিধানসভা

৫
ৰাবড়ি দেবী
11 March 2000
6 March 2005

ৰাষ্ট্ৰীয় জনতা দল
দ্বাদশ বিধানসভা

উপ মুখ্যমন্ত্ৰী

No.
Name
Constituency
Term of office
Tenure length
Party
Assembly
(Election)
Ref
1.
Tejashwi Yadav
26 November 2015
26 July 2017

RJD
17th Bihar Assembly

2.
Tejashwi Yadav
10 August 2022
Incumbent

RJD
18th Bihar Assembly

বিশিষ্ট সদস্যসকল

ৰঘুবংশ প্ৰসাদ সিং - লালু প্ৰসাদ যাদৱৰ ঘনিষ্ঠ সহায়ক, আৰজেডিৰ সহ-প্ৰতিষ্ঠাপক আৰু কেন্দ্ৰীয় গ্ৰাম্য উন্নয়ন মন্ত্ৰী।
ৰঘুনাথ ঝা - লালু প্ৰসাদ যাদৱৰ ঘনিষ্ঠ সহায়ক, আৰজেডিৰ সহ-প্ৰতিষ্ঠাপক আৰু কেন্দ্ৰীয় মন্ত্ৰী। বিহাৰত লালু ৰাজ আৰম্ভ কৰাৰ বাবে বাটকটীয়া।
আব্দুল বাৰী ছিদ্দিকী- লালু প্ৰসাদ যাদৱৰ ঘনিষ্ঠ সহযোগী। আৰজেডিৰ বিহাৰৰ ৰাজ্যিক সভাপতি।
আলোক কুমাৰ মেহতা - ৰাষ্ট্ৰীয় জনতা দলৰ ৰাষ্ট্ৰীয় সাধাৰণ সম্পাদক।
মহম্মদ চাহাবুদ্দিন - তেওঁ বিহাৰ ৰাজ্যৰ চিৱান সমষ্টিৰ এজন প্ৰাক্তন সংসদৰ সদস্য, প্ৰাক্তন ৰাষ্ট্ৰীয় উপ-সভাপতি আৰু আৰজেডিৰ ৰাষ্ট্ৰীয় কাৰ্যনিৰ্বাহক সমিতিৰ প্ৰাক্তন সদস্য।
প্ৰেম কুমাৰ মণি, আৰজেডিৰ উপ-সভাপতি আৰু কৌশলবিদ।
জগদা নন্দ সিং, বিহাৰৰ বাবে আৰজেডিৰ ৰাজ্যিক সভাপতি।
ৰাম চন্দ্ৰ পূৰৱে - বিহাৰ বিধান পৰিষদৰ সদস্য, আৰজেডিৰ প্ৰাক্তন ৰাজ্যিক সভাপতি।
জয় প্ৰকাশ নাৰায়ণ যাদৱ - আৰজেডিৰ সাধাৰণ সম্পাদক, বিহাৰ চৰকাৰৰ প্ৰাক্তন কেবিনেট মন্ত্ৰী, প্ৰাক্তন কেন্দ্ৰীয় মন্ত্ৰী, সাংসদ।
ছৰফৰাজ আলম - বিহাৰ চৰকাৰৰ প্ৰাক্তন মন্ত্ৰী, আৰাৰিয়াৰ প্ৰাক্তন সাংসদ।
মনোজ ঝা - ৰাজ্যসভাৰ সাংসদ আৰু আৰজেডিৰ ৰাষ্ট্ৰীয় মুখপাত্ৰ।
প্ৰেম চান্দ গুপ্ত - ৰাজ্যসভাৰ সাংসদ আৰু মনমোহন সিং ৰ প্ৰথম কাৰ্যকালত ভাৰতৰ কোম্পানী পৰিক্ৰমা মন্ত্ৰালয়ৰ প্ৰাক্তন কেবিনেট মন্ত্ৰী।
আহমদ আছফাক কৰিম - ৰাজ্যসভাৰ সাংসদ।
সুৰেন্দ্ৰ প্ৰসাদ যাদৱ - জ্যেষ্ঠ আৰজেডি নেতা আৰু বিহাৰ বিধানসভাৰ অন্তৰ্গত বেলাগাঞ্জ বিধানসভা সমষ্টিৰ পৰা বিধায়ক। ৰাজহুৱা হিচাপৰক্ষণ সমিতিৰ অধ্যক্ষ।

তথ্য সংগ্ৰহ
ফণী তালুকদাৰ

ফণী তালুকদাৰ অসমৰ এগৰাকী বিষয়া, সংবাদসেৱী, প্ৰবন্ধকাৰ, সাহিত্যিক, নাট্যকাৰ, অনুবাদক আৰু চলচ্চিত্ৰ পৰিচালক আছিল।

জন্ম

১৯২১ চনত বৰপেটা জিলাত তেওঁৰ জন্ম হয়।

শিক্ষা

১৯৩৭ চনত বৰপেটাৰ চৰকাৰী উচ্চ মাধ্যমিক বিদ্যালয়ৰ পৰা প্ৰৱেশিকা পৰীক্ষাত উত্তীৰ্ণ হৈ কটন কলেজৰ পৰা স্নাতক আৰু লক্ষণৌ বিশ্ববিদ্যালয়ৰ পৰা ইংৰাজী বিষয়ত স্নাতকোত্তৰ ডিগ্ৰী লাভ কৰে।

চাকৰি জীৱন

তেওঁ শ্বিলং- গুৱাহাটী অনাতাঁৰ কেন্দ্ৰৰ কাৰ্য্যবাহী ৰূপে কৰ্মজীৱনৰ পাতনি মেলি ১৯৬৫ এই পদৰ পৰা অৱসৰ গ্ৰহণ কৰি দৈনিক অসমৰ সহকাৰী সম্পাদক আৰু অসম বাণী, অগ্ৰদূত, নৱগ্ৰহ আদি কাকতৰ সম্পাদক আৰু সাপ্তাহিক সময়ৰ মুখ্য সম্পাদক হিচাপে কাৰ্যনিৰ্বাহ কৰিছিল।

সাহিত্যৰাজি

প্ৰকাশিত গ্ৰন্থ:
আলোকৰ যাত্ৰী
পৃথিৱীৰ প্ৰেম
প্ৰমথেশ বৰুৱা
অসম্পূৰ্ণ প্ৰথম ৰজা
অঘৰী অৱতাৰ

বঁটা আৰু সন্মান

সাহিত্য অকাডেমী বঁটা
জ্যোতি চিত্ৰবন ৰ অধ্যক্ষ
অসম নাট্য সন্মিলনৰ সভাপতি।

মৃত্যু

তেওঁ ১৯৯৮ চনত মৃত্যু হয়।

তথ্যসূত্ৰ

শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:অসমৰ সাংবাদিক
সত্যমেৱ জয়তে (দূৰদৰ্শন অনুষ্ঠান)

সত্যমেৱ জয়তে হ'ল ভাৰতবৰ্ষৰ দূৰদৰ্শন উদ্যোগৰ ষ্টাৰ ইণ্ডিয়া নেটৱৰ্কৰ অন্তৰ্গত আৰু দূৰদৰ্শনৰ ডিডি নেচনেল কেন্দ্ৰৰ দ্বাৰা প্ৰচাৰিত এক অনৌপচাৰিক বাৰ্তালাপ অনুষ্ঠান। বলীউডৰ জনপ্ৰিয় অভিনেতা আমিৰ খানৰ দূৰদৰ্শনত অভিষেকৰ জৰিয়তে এই অনুষ্ঠানৰ প্ৰথম শৃংখলাৰ প্ৰথন খণ্ডটো ৬ মে, ২০১২ ইং তাৰিখে সম্প্ৰচাৰিত হৈছিল। ইয়াৰ দ্বিতীয়টো শৃংখলাৰ প্ৰচাৰণ ২ মাৰ্চ,২০১৪ ইং তাৰিখে আৰম্ভ হৈছে।
এই অনুষ্ঠানটোৱে সামাজিক ভাৱে স্পৰ্শকাতৰ জটিল সনস্যা কিছুমান আৰু সেইবোৰৰ সমাধানৰ বিভিন্ন পথ দৰ্শকৰ আগত উপস্থাপন কৰে। এই সমস্যা সমূহৰ ভিতৰত মহিলাৰ প্ৰতি অপব্যৱহাৰ, শিশুৰ প্ৰতি যৌন অতিশয্যা, যৌতুক, চিকিৎসা সেৱাত প্ৰচলিত দুৰ্নীতি, অনাৰ কিলিং, শাৰিৰীক ভাৱে বাধাগ্ৰস্ত লোকসকলৰ প্ৰতি অমনোযোগিতা, ঘৰুৱা হিংসা ইত্যাদি প্ৰধান। প্ৰতিটো খণ্ডত এটি নতুন বিষয় উপস্থাপন কৰা হয়। ই মূখ্যতঃ হিন্দী ভষাৰ অনুষ্ঠান যদিও ইয়াক বঙালী, মালায়লম, তামিল আৰু তেলগুলৈ ডাৱ কৰা হয়। ই সমালোচক আৰু জনসাধাৰণৰ পৰা অভূতপূৰ্ব সমাদাৰ লাভ কৰিবলৈ সক্ষম হৈছে।

শ্ৰেণী:হিন্দী ভাষাৰ দূৰদৰ্শন ধাৰাবাহিক
তেজীমলা (ভূত)

অসমৰ লোককথাত তেজীমলা এবিধ বিখ্যাত ভূত। ইয়াক সন্তান জন্ম দিওঁতে মৃত্যু হোৱা এগৰাকী যুৱতীৰ আত্মা বুলি বিশ্বাস কৰা হয় আৰু নদীৰ পাৰত বিচৰণ কৰা বুলি কোৱা হয়।

তেওঁৰ মৃত্যুৰ পিছত মানুহে নদীৰ পাৰত বগা কাপোৰ পিন্ধা এগৰাকী মহিলাৰ ভূতৰ দৰে মূৰ্তি দেখাৰ খবৰ দিবলৈ আৰম্ভ কৰে। কোৱা হৈছিল যে তাইৰ ভূতটোৱে গৰ্ভৱতী মহিলাক দেখা দি বন্ধ্যাত্বৰ অভিশাপ দিয়ে। তেজীমলাৰ কিংবদন্তি দ্ৰুতগতিত সমগ্ৰ অসমতে বিয়পি পৰিল, আৰু মানুহে বিশ্বাস কৰিবলৈ ধৰিলে যে তাই অকাল মৃত্যুৰ প্ৰতিশোধ বিচাৰি অহা প্ৰতিশোধপৰায়ণ আত্মা।

তেজীমলাৰ কিংবদন্তি অসমত প্ৰজন্মৰ পিছত প্ৰজন্ম ধৰি চলি আহিছে আৰু আজিও বহুলভাৱে বিশ্বাস কৰা হয়। অঞ্চলটোৰ অন্যতম জনপ্ৰিয় আৰু ভয়ংকৰ ভূতয়েই হৈছে তেজীমলা। গ্ৰন্থ, চলচ্চিত্ৰ, দূৰদৰ্শন কে ধৰি বিভিন্ন ধৰণৰ শিল্প আৰু সংবাদ মাধ্যমতো তেওঁৰ কাহিনী চিত্ৰিত হৈ অসমীয়া লোককথাত তেওঁৰ স্থান আৰু অধিক গাঢ়ভাবে গঢ় লৈ উঠিছে।

প্ৰতিকাৰ

তেজীমলাৰ আত্মাক সন্তুষ্ট কৰিবলৈ মানুহে নদীৰ পাৰত ফুল আৰু খাদ্য আগবঢ়াই। তাইৰ ক্ষমা আৰু আশীৰ্বাদ বিচাৰিবলৈও তেওঁলোকে অনুষ্ঠান আৰু প্ৰাৰ্থনা কৰিছিল। বহুতে হাতত ক’লা সূতাও পিন্ধে বা লগত লোহা বা ৰঙা মৰিচাৰ টুকুৰাও লৈ ফুৰে, কিয়নো তেওঁলোকে বিশ্বাস কৰে যে ই তেওঁলোকক তেজীমলাৰ অভিশাপৰ পৰা ৰক্ষা কৰিব।

তথ্য সংগ্ৰহ

শ্ৰেণী:মাইকী ভূত
ৱিকিকনফাৰেন্স ইণ্ডিয়া

ৱিকি সন্মিলন ভাৰত বা ৱিকিকনফাৰেন্স ইণ্ডিয়া চমুকৈ WCI হৈছে ভাৰতত আয়োজিত এখন ৰাষ্ট্ৰীয় ৱিকিপিডিয়া সন্মিলন। প্ৰথম ৱিকি সন্মিলন ভাৰত ২০১১ চনৰ নৱেম্বৰ মাহত, ভাৰতৰ মহাৰাষ্ট্ৰ ৰাজ্যৰ ৰাজধানী মুম্বাইত অনুষ্ঠিত হৈছিল।

এখন ৰাষ্ট্ৰীয় পৰ্যায়ৰ সন্মিলনখনে ভাৰতীয় ভাষাৰ ৱিকিমিডিয়া প্ৰকল্প আৰু ভাৰতৰ ভাষা ভিত্তিক আন্দোলনৰ অন্যান্য দিশসমূহৰ প্ৰতি আগ্ৰহী দক্ষিণ এছিয়া অঞ্চলৰ ৱিকিমিডিয়ান আৰু অংশীদাৰসকলৰ বাবে এক উমৈহতীয়া মঞ্চ প্ৰদান কৰে। ইয়াত ৱিকিমিডিয়ান সকলক একেটা স্থানত লগ পোৱা, সংযোগ স্থাপন, কাহিনী, শিক্ষণ, উত্তম পদ্ধতি, আৰু প্ৰত্যাহ্বানৰ ভাগ-বতৰা, আৰু আমাৰ অঞ্চলৰ ভৱিষ্যত কৌশলৰ বিষয়ে আলোচনা কৰাৰ বাবে আয়োজিত এক অনুষ্ঠান। এই সন্মিলনখন ২০২৩ চনৰ ২৮ এপ্ৰিলৰ পৰা ৩০ এপ্ৰিললৈ হায়দৰাবাদত অনুষ্ঠিত হৈছে।

তথ্যসূত্ৰ

শ্ৰেণী:ৱিকিমিডিয়া ফাউণ্ডেশ্যন
ছুজি অৰবাখ

ছুজি অৰবাখ এগৰাকী ব্ৰিটিছ মনোচিকিৎসক, মনোবিশ্লেষক, লেখিকা আৰু সমাজ সমালোচক। তেওঁৰ প্ৰথমখন গ্ৰন্থ ফেট ইজ এ ফেমিনিষ্ট ইছ্যুত মহিলাৰ ডায়েটিং আৰু অতিমাত্ৰা খাদ্য খোৱাৰ মনোবিজ্ঞান বিশ্লেষণ কৰা হৈছে আৰু তেওঁ মহিলাসকলক তেওঁলোকৰ শাৰীৰিক চেহেৰাত অসন্তুষ্ট অনুভৱ কৰিবলৈ সংবাদ মাধ্যমে হেঁচা দিয়াৰ বিৰুদ্ধে অভিযান চলাইছে। লেখিকা জিনেট উইণ্টাৰছনৰ সৈতে তেওঁৰ বিবাহ হৈছিল। ২০১৩ আৰু ২০১৪ চনত বিবিচিৰ ১০০ মহিলাৰ তালিকাত অন্তভুক্ত কৰি সন্মানিত কৰা হয় আৰু ২০১৯ চনত ৰয়েল একাডেমী অৱ লিটাৰেচাৰৰ ফেলো নিৰ্বাচিত হয়। ১৯৯০ চনৰ সময়ছোৱাত তেওঁ ৱেলছৰ ৰাজকুমাৰী ডায়েনাৰ থেৰাপিষ্ট আছিল।

পটভুমি

১৯৪৬ চনত লণ্ডনত ইহুদী পৰিয়ালত জন্মগ্ৰহণ কৰা অৰবাক উত্তৰ লণ্ডনৰ চক ফাৰ্মত ডাঙৰ-দীঘল হৈছিল। তেওঁৰ মাক আছিল এগৰাকী আমেৰিকান শিক্ষয়িত্ৰী আৰু তেওঁৰ পিতৃ ব্ৰিটিছ লেবাৰৰ সাংসদ মৰিছ অৰবাক। ১৫ বছৰ বয়সত বিদ্যালয়ৰ পৰা বহিষ্কাৰ হোৱাৰ পিছতো অৰবাচে স্কুল অৱ স্লাভনিক ষ্টাডিজত ৰাছিয়ান ইতিহাস অধ্যয়ন কৰে যদিও শেষ বৰ্ষত তাৰ পৰা আঁতৰি যায়। তাৰ পিছত তেওঁ আইন অধ্যয়ন কৰিবলৈ নিউয়ৰ্কলৈ যায়, কিন্তু সেই পাঠ্যক্ৰমও সম্পূৰ্ণ নকৰে, ইয়াৰ পৰিৱৰ্তে তেওঁ নিউয়ৰ্কৰ চিটি ইউনিভাৰ্চিটিৰ ৰিচমণ্ড কলেজত ‘মহিলা অধ্যয়ন’ পাঠ্যক্ৰমত নামভৰ্তি কৰে আৰু ১৯৭২ চনত সন্মান সহ বি এ ডিগ্ৰী লাভ কৰে।৩০ বছৰ পিছত টাইমছ এডুকেচনেল চাপ্লিমেণ্ট-ত নিজৰ সেই সময়ছোৱা স্মৰণ কৰি তেওঁ কৈছিল যে পাঠ্যক্রমটো সমকালীন ধাৰণা, নাৰীবাদ আৰু ইতিহাস আদি বিষয়ত কেন্দ্ৰীভূত আছিল—যিবোৰ বিষয় তেওঁৰ বাবে একেবাৰে উপযুক্ত আছিল। তেওঁ ইয়াক “এটা বিকল্প বিশ্ববিদ্যালয়” বুলি বৰ্ণনা কৰিছিল। আৰু ব'ৰ্ডৰ সদস্য। অৰবাক চাইকোথেৰাপিষ্ট আৰু কাউন্সেলাৰ্ছ ফৰ ছ'চিয়েল ৰেচপন্সিবিলিটিৰ সহ-প্ৰতিষ্ঠাপক। তেওঁ বিশ্বজুৰি ব্যাপকভাৱে বক্তৃতা আৰু সম্প্ৰচাৰ কৰে। আৰু বহুতো বাতৰি কাকততে তেওঁৰ জীৱন, কাম আৰু চিন্তাধাৰাৰ ওপৰত বিশেষভাৱে আলোচনা কৰিছে যেনে, দ্য গাৰ্ডিয়ান।

মনোচিকিৎসক

লণ্ডনত অৰবাকৰ ক্লিনিকেল প্ৰেকটিছ আছে আৰু ব্যক্তি আৰু দম্পতী উভয়কে পৰামৰ্শমূলক চিকিৎসা দিয়ে।

ব্যক্তিগত জীৱন

ছুজি অৰবাখৰ জোচেফ শ্বৱাৰ্টজৰ সৈতে সম্পৰ্ক আছিল, যিজন তেওঁৰ দুটা সন্তানৰ পিতৃ ।৩০ বছৰতকৈ অধিক সময় একেলগে থকাৰ পিছত তেওঁলোকৰ এই সম্পৰ্কৰ অন্ত পৰে।

২০১৫ চনত বিবাহপাশত আবদ্ধ হোৱা লেখিকা জিনেট উইণ্টাৰছনৰ মতে অৰবাচে "নিজকে পষ্ট-হেতেৰচেক্সোৱেল বুলি কয়"।[13] ২০১৯ চনত তেওঁলোকৰ বিচ্ছেদ ঘটে।[14]

সাংবাদিকতা

১০ বছৰ ধৰি অৰবাকে দ্য গাৰ্ডিয়ানত ৰাজহুৱা জীৱন আৰু ব্যক্তিগত জীৱনৰ আৱেগৰ ওপৰত এটা নিয়মীয়া শিতান লিখিছিল। এইবোৰ দুটা খণ্ডত সংকলিত কৰা হৈছে: ইয়াত আচলতে কি চলি আছে আৰু আৱেগিক সাক্ষৰতাৰ দিশত। তেওঁ এতিয়াও বিভিন্ন কাকত আৰু আলোচনীত লিখে আৰু বিভিন্ন সামাজিক বিষয়ত সক্ৰিয়ভাৱে অভিযান চলাই আহিছে।

তথ্য সূত্ৰ
মেষ সংক্ৰান্তি

মেষ সংক্ৰান্তি সৌৰ চক্ৰ বৰ্ষৰ প্ৰথম দিন আৰু হিন্দু চন্দ্ৰ-সৌৰ দিনপঞ্জী সমূহৰ সৌৰ নৱবৰ্ষ। হিন্দু দিনপঞ্জীত এক চন্দ্ৰ নৱবৰ্ষও উদযাপন কৰা হয় আৰু ই ধৰ্মীয়ভাৱে অধিক গুৰুত্বপূৰ্ণ। হিন্দু দিনপঞ্জীৰ চৈত্ৰ মাহৰ শুক্লা প্ৰতিপদ তিথিত উদযাপিত এই নৱবৰ্ষ ভাৰতীয় উপমহাদেশত প্ৰচলিত অমন্ত আৰু পূৰ্ণিমন্ত সিন্ধাত অনুসৰি বিভিন্ন তাৰিখত পৰে। যদিও সৌৰ দিনপঞ্জী ব্যৱহাৰ কৰা অন্যান্য সম্প্ৰদায় সকলৰ বাবে মেষ সংক্ৰান্তি হৈছে নৱবৰ্ষৰ দিন। সৌৰচক্ৰ বৰ্ষ অসমীয়া, ওডিয়া, পাঞ্জাৱী, মালায়ালম, তামিল আৰু বঙালী দিনপঞ্জীৰ গুৰুত্বপূৰ্ণ অংশ। ই ভাৰতীয় দিনপঞ্জীৰ বাৰটা সংক্ৰান্তিৰ অন্যতম। ভাৰতীয় জ্যোতিষ গ্ৰন্থ অনুসৰি মেষ সংক্ৰান্তিত সূৰ্যয়ে মেষ ৰাশিলৈ প্ৰৱেশ কৰে।

ভাৰতীয় উপমহাদেশত অনুসৰণ কৰা সৌৰ আৰু চন্দ্ৰসৌৰ কেলেণ্ডাৰত এই দিনটো অতি গুৰুত্বপূৰ্ণ। মেষ সংক্ৰান্তি সাধাৰণতে গ্ৰেগৰীয়ান কেলেণ্ডাৰৰ ১৩ বা ১৪ এপ্ৰিলত পৰে। এই দিনটো হিন্দু, শিখ আৰু বৌদ্ধ উৎসৱৰ আধাৰ। অঞ্চলভেদে কেইবাটাও উৎসৱ পালন কৰা হয়। যেনে বৈশাখী, বহাগ বিহু আৰু বসক উল্লেখযোগ্য।

থাইলেণ্ড, লাওচ, কম্বোডিয়া, ম্যানমাৰ, শ্ৰীলংকা, উত্তৰ-পূব ভাৰতৰ কিছু অংশ, ভিয়েটনাম আৰু চীনৰ জিচুয়াংবান্নাৰ সমতুল্য বৌদ্ধ কেলেণ্ডাৰ আধাৰিত নৱ বৰ্ষ উৎসৱৰ সৈতে সম্পৰ্কিত। সামূহিকভাৱে ইয়াক চংক্ৰন বুলি কোৱা হয়।

নামৰ উৎপত্তি

মেষ সংক্ৰান্তি শব্দটো দুটা সংস্কৃত শব্দৰ সমষ্টি। সংক্ৰান্তিৰ আক্ষৰিক অৰ্থ হৈছে "এটা স্থানৰ পৰা আন ঠাইলৈ যোৱা, স্থানান্তৰ, পথ পৰিৱৰ্তন, প্ৰৱেশ।" বিশেষকৈ সূৰ্য বা গ্ৰহৰ প্ৰসংগত সংক্ৰান্তি শব্দ প্ৰয়োগ কৰা হৈছে। আনহাতে মেষৰ অৰ্থ হৈছে ভেড়া বা মেষ নক্ষত্ৰ। মেষ সংক্ৰান্তি শব্দটোৱে জ্যোতিষ শাস্ত্ৰৰ প্ৰাচীন সংস্কৃত গ্ৰন্থ আৰু পৰৱৰ্তী গ্ৰন্থ যেনে সূৰ্য্য সিদ্ধন্তত বিকশিত সময় ৰখা প্ৰক্ৰিয়াৰ ওপৰত আধাৰিত কৰি এক নিৰ্দিষ্ট দিনৰ উল্লেখ পোৱা যায়। চন্দ্ৰ দিনপঞ্জী ধৰ্মীয় কেলেণ্ডাৰৰ আধাৰ আৰু চৈত্ৰ মাহৰ শুক্লা প্ৰতিপদ তিথিত বছৰটো আৰম্ভ কৰে। বহুতো অঞ্চলত চন্দ্ৰ বৰ্ষপঞ্জী আৰম্ভ হোৱাৰ সৈতে স্থানীয় নতুন বছৰ আৰম্ভ কৰে। মহাৰাষ্ট্ৰৰ গুড়ি পড়ৱা, সিন্ধী সম্প্ৰদায়ৰ বাবে চেটি চান্দ আৰু কাশ্মীৰত নৱৰেহ ইয়াৰ উদাহৰণ।
গুজৰাটত নতুন বছৰ দেৱালীৰ পিছত কাৰ্তিকৰ চন্দ্ৰ মাহৰ সৈতে আৰম্ভ হয়।

চন্দ্ৰসৌৰ কেলেণ্ডাৰৰ সৌৰ উপদানে ৰাশি সমূহত সূৰ্যৰ প্ৰৱেশ সমূহ চিহ্নিত কৰে। এই দিনপঞ্জী অনুসৰি নতুন বছৰ মেষ সংক্ৰান্তিত আৰম্ভ হয় সেয়েহে দিনটোক বৈশাস সংক্ৰান্তি বুলিও কোৱা হয়। এই দিনটো সমগ্ৰ ভাৰতৰ লোকসকলে পালন কৰে। আনকি চন্দ্ৰ বৰ্ষপঞ্জী ব্যৱহাৰ কৰি নতুন বছৰ আৰম্ভ কৰা অঞ্চলবোৰতো এই দিন উদযাপন কৰা দেখা যায়। অৱশ্যে কিছুমান অঞ্চলত এইদিনা আঞ্চলিক নতুন বছৰো আৰম্ভ কৰে। যেনে পশ্চিম বংগত প্ৰচলিত বংগাব্দ আৰু অসমত শকাব্দ আৰু ভাস্কৰাব্দ।

তথ্য উৎস

শ্ৰেণী:ভাৰতৰ উৎসৱসমূহ
শ্ৰেণী:হিন্দুধৰ্মৰ উৎসৱসমূহ
৭

৭ ৬ৰ পিছৰ আৰু ৮ৰ আগৰ স্বাভাৱিক সংখ্যা। এই সংখ্যাৰ গুণনীয়ক ১ আৰু ৭, ই এক মৌলিক সংখ্যা।

অন্য সংখ্যাৰ সৈতে যোগ হ'লে

১ৰ পৰা ৫লৈ স্বাভাৱিক সংখ্যাৰ সৈতে যোগ হ'লে পোৱা ফলাফল--
১ -- ৮
২ -- ৯
৩ -- ১০
৪ -- ১১
৫ -- ১২

তথ্য-সংগ্ৰহ

শ্ৰেণী:সংখ্যা
ভাৰতীয় স্বাধীনতা আইন ১৯৪৭

ভাৰতীয় স্বাধীনতা আইন ১৯৪৭ (10 & 11 Geo. 6. c. 30) যুক্তৰাজ্যৰ সংসদত গৃহীত হোৱা এখন আইন, যিখন আইনে ব্ৰিটিছ ভাৰতক ভাৰত আৰু পাকিস্তান নামেৰে দুখন নতুন স্বাধীন অধিৰাজ্যত বিভক্ত কৰিছিল। ১৯৪৭ চনৰ ১৮ জুলাইত এই আইনখনে ৰাজকীয় সন্মতি লাভ কৰে আৰু এইদৰেই ১৫ আগষ্টত আধুনিক ভাৰত আৰু পাকিস্তান গঠন হয়।

ভাৰতীয় জাতীয় কংগ্ৰেছ, মুছলিম লীগ, আৰু শিখ সম্প্ৰদায়ৰ বিধায়িনী দলৰ প্ৰতিনিধিসকলে তৎকালীন ভাইচৰয় আৰু ভাৰতৰ গৱৰ্ণৰ জেনেৰেল লৰ্ড মাউণ্টবেটেনৰ সৈতে বুজাপৰা কৰে, ৩ জনৰ আঁচনি বা মাউণ্টবেটেনৰ আঁচনি বুলি জনা যায়।

প্ৰস্তাৱনা

এটলিৰ ঘোষণা

যুক্তৰাজ্যৰ প্ৰধানমন্ত্ৰী ক্লেমেণ্ট এটলিয়ে ১৯৪৭ চনৰ ২০ ফেব্ৰুৱাৰীত ঘোষণা কৰে যে:
ব্ৰিটিছ চৰকাৰে অতি কমেও ১৯৪৮ চনৰ ৩ জুন তাৰিখৰ ভিতৰত ব্ৰিটিছ ভাৰতক সম্পূৰ্ণ স্বশাসন প্ৰদান কৰিব,
চূড়ান্ত হস্তান্তৰণৰ তাৰিখ নিৰ্ধাৰণ হোৱাৰ পিছত দেশীয় ৰাজ্যসমূহৰ ভৱিষ্যত নিৰ্ণয় কৰা হ'ব।

৩ জুনৰ আঁচনি

১৯৪৭ চনৰ ৩ জুনৰ আঁচনিক মাউণ্টবেটেন আঁচনি বুলিও কোৱা হয়। ব্ৰিটিছ চৰকাৰে ১৯৪৭ চনৰ ৩ জুনত এখন আঁচনি প্ৰস্তাৱ কৰিছিল, য’ত এই নীতিসমূহ অন্তৰ্ভুক্ত কৰা হৈছিল:
ব্ৰিটিছ ভাৰত বিভাজনৰ নীতি ব্ৰিটিছ চৰকাৰে মানি লৈছিল।
উত্তৰসূৰী চৰকাৰসমূহক ডমিনিয়ন বা অধিৰাজ্যৰ মৰ্যাদা দিয়া হ’ব।
দুয়োখন দেশে স্বায়ত্তশাসন আৰু সাৰ্বভৌমত্ব লাভ কৰিব।
নিজৰ সংবিধান নিজে তৈয়াৰ কৰিব পাৰিব।
ভৌগোলিক সংলগ্নতা আৰু জনসাধাৰণৰ ইচ্ছা- এই দুটা কাৰকৰ ওপৰত নিৰ্ভৰ কৰি দেশীয় ৰাজ্যসমূহক ভাৰত বা পাকিস্তানত যোগদান কৰাৰ অধিকাৰ দিয়া হৈছিল (স্বাধীন হৈ থকাৰ কোনো বিকল্প নোহোৱাকৈ)।

দেশীয় ৰাজ্য

১৯৪৭ চনৰ ২৫ জুলাইত মাউণ্টবেটেনে চেম্বাৰ অৱ প্ৰিঞ্চেছৰ সৈতে এখন বৈঠকত মিলিত হয় আৰু দেশীয় ৰাজ্যৰ প্ৰসংগত চৰ্চা কৰে, যাৰ সংখ্যা আছিল ৫৬২ খন। ব্ৰিটেইন আৰু দেশীয় ৰাজ্যসমূহৰ মাজত সন্ধিৰ সম্পৰ্কৰ অন্ত পৰিব আৰু ১৫ আগষ্টত ১৯৪৭ চনত ব্ৰিটিছ মুকুটৰ আধিপত্য শেষ হ’ব। মাউণ্টবেটেনে কোনো দেশীয় ৰাজ্যৰ বাবে কোনো ধৰণৰ ডমিনিয়ন বা অধিৰাজ্য়ৰ মৰ্যাদা নুই কৰিছিল আৰু তেওঁলোকক ভাৰত বা পাকিস্তানত যোগদান কৰিবলৈ পৰামৰ্শ দিছিল। ১৫ আগষ্টৰ পিছত ৰাজ্যসমূহ স্বতন্ত্ৰ হৈ থকাটো কাৰিকৰীভাৱে সম্ভৱ আছিল যদিও প্ৰতিৰক্ষা, বৈদেশিক পৰিক্ৰমা, যোগাযোগ আৰু অন্যান্য বিষয়ৰ বাবে ভাৰতৰ ব্ৰিটিছ চৰকাৰৰ ওপৰত নিৰ্ভৰশীলতাই এনে স্বাধীনতাক অৰ্থহীন কৰি তুলিছিল।

বাতিলকৰণ

ভাৰতীয় স্বাধীনতা আইন পৰৱৰ্তী সময়ত ভাৰতীয় সংবিধানৰ ৩৯৫ নং অনুচ্ছেদত আৰু ১৯৫৬ চনৰ পাকিস্তানৰ সংবিধানৰ ২২১ নং অনুচ্ছেদত বাতিল কৰা হয়, দুয়োখন সংবিধানৰ উদ্দেশ্য আছিল নতুন ৰাজ্যসমূহৰ বাবে অধিক স্বাধীনতা প্ৰদান কৰা। যদিও ব্ৰিটিছ আইন অনুসৰি নতুন সংবিধানসমূহৰ আইনখন বাতিল কৰাৰ আইনী কৰ্তৃত্ব নাছিল, বাতিলৰ উদ্দেশ্য আছিল ইয়াক কেৱল ঘৰুৱা আইনসমূহৰ ওপৰত ভিত্তি কৰি স্বতন্ত্ৰ আইনী ব্যৱস্থাৰ ৰূপত প্ৰতিষ্ঠা কৰা। যুক্তৰাজ্যত এই আইনখন বাতিল কৰা হোৱা নাই আৰু ই এতিয়াও কাৰ্যকৰী হৈ আছে, যদিও ইয়াৰ কিছুমান ধাৰা বাতিল কৰা হৈছে।

টোকা

তথ্যসূত্ৰ

বাহ্যিক সংযোগ

Indian Independence Bill,1947

Image of the Act on the UK Parliamentary website
শ্ৰেণী:যুক্তৰাজ্যৰ আইন
শ্ৰেণী:ব্ৰিটিছ শাসিত ভাৰত
গোলকীয় নাগৰিকত্ব

গোলকীয় নাগৰিকত্ব হৈছে এই ধাৰণা যে ব্যক্তি এজনৰ পৰিচয় ভৌগোলিক বা ৰাজনৈতিক সীমা অতিক্ৰম কৰে আৰু তেওঁৰ দায়িত্ব বা অধিকাৰসমূহ এক বহল শ্ৰেণীৰ, যি হৈছে "মানৱতা", পৰা আহৰণ কৰা হয়। ইয়াৰ অৰ্থ এইটো নহয় যে এনে এজন ব্যক্তিয়ে তেওঁলোকৰ ৰাষ্ট্ৰীয়তা বা অন্যান্য স্থানীয় পৰিচয়ক নিন্দা কৰে বা ত্যাগ কৰে, ইয়াৰ বিপৰীতে তেওঁলোকে এনে পৰিচয়বোৰক এক গোলকীয় সম্প্ৰদায়ত তেওঁলোক পৰিচয়ৰ পাছতহে স্থান দিয়া হয়। ইয়াৰোপৰি এই ধাৰণাটোৱে গোলকীকৰণৰ যুগত গোলকীয় সমাজৰ অৱস্থা সম্পৰ্কেও প্ৰশ্ন উত্থাপন কৰে।

সাধাৰণ ব্যৱহাৰত, শব্দটোৰ অৰ্থ "বিশ্ব নাগৰিক" বা বিশ্বজনীনৰ দৰে একে হ'ব পাৰে, কিন্তু ইয়াৰ বিভিন্ন প্ৰসংগত অতিৰিক্ত, বিশেষ অৰ্থও আছে। বিশ্ব সেৱা কৰ্তৃপক্ষৰ দৰে বিভিন্ন সংগঠনে বিশ্বব্যাপী নাগৰিকত্বৰ পোষকতা কৰি আহিছে।

ব্যৱহাৰ

শিক্ষা

শিক্ষাৰ ক্ষেত্ৰত, এই শব্দটো প্ৰায়ে শিক্ষা অভিমুখী এক বিশ্ববীক্ষা বা মূল্যবোধ বৰ্ণনা কৰিবলৈ ব্যৱহাৰ কৰা হয় (উদাহৰণ স্বৰূপে, ৰাষ্ট্ৰসংঘৰ মহাসচিবৰ নেতৃত্বত গ্লোবেল এডুকেশ্বন ফাৰ্ষ্ট ইনিশ্বিয়েটিভৰ প্ৰাধন্যতা)। "গোলকীয় সমাজ" শব্দটো কেতিয়াবা শিক্ষাৰ্থীসকলক গোলকীয় নাগৰিকত্বৰ বাবে প্ৰস্তুত কৰাৰ বাবে দিয়া শিক্ষাৰ ক্ষেত্ৰত ব্যৱহাৰ কৰা হয় (উদাহৰণ স্বৰূপে, পিটছবাৰ্গ বিশ্ববিদ্যালয়ৰ গ্লোবেল ষ্টাডিজ চেণ্টাৰ)।

জি.চি.ই.ডি.-য়ে মনোযোগ আকৰ্ষণ কৰাৰ সৈতে, পণ্ডিতসকলে ক্ষেত্ৰখন অনুসন্ধান কৰি আছে আৰু দৃষ্টিভংগী বিকশিত কৰি আছে। নিম্নলিখিতবোৰ হৈছে কেইটামান অধিক সচৰাচৰ দৃষ্টিভংগী:

তথ্য সংগ্ৰহ

শ্ৰেণী:গোলকীকৰণ
শ্ৰেণী:দৰ্শন
মালালা ইউছুফজাই

মালালা ইউছুফজাই ( ; জন্ম: ১২ জুলাই ১৯৯৭) এগৰাকী পাকিস্তানী মানৱ অধিকাৰ আৰু শিক্ষাকৰ্মী। তেওঁ কৈলাশ সত্যৰ্থীৰ সৈতে যৌথভাৱে ২০১৪ চনৰ ন'বেল শান্তি বঁটাৰে সন্মানিত হৈছিল।

উদ্ধৃতি

শান্তিৰ ন'বেল বঁটাৰ বক্তৃতা (১০ ডিচেম্বৰ, ২০১৪)

২০১৪ চনৰ ১০ ডিচেম্বৰত নৰৱেৰ অছলোৰ চিটি হলত ন'বেল বঁটা প্ৰদান অনুষ্ঠানৰ সময়ত ন'বেল বক্তৃতা
শিক্ষা জীৱনৰ অন্যতম আশীৰ্বাদ — আৰু ইয়াৰ অন্যতম প্ৰয়োজনীয়তা।
কেতিয়াবা মানুহে মোক সুধিবলৈ ভাল পায় যে ছোৱালীবোৰ কিয় স্কুললৈ যাব লাগে, তেওঁলোকৰ বাবে কিয় ই গুৰুত্বপূৰ্ণ। কিন্তু মই ভাবো তাতোকৈ গুৰুত্বপূৰ্ণ প্ৰশ্নটো হ’ল তেওঁলোকে কিয় নাযাব, কিয় তেওঁলোকৰ স্কুললৈ যোৱাৰ এই অধিকাৰ নাথাকিব।
মই এতিয়াও বুজি নাপাওঁ যে, মানুহে বিয়া কৰাব লাগে কিয়৷ যদি আপুনি এগৰাকী মানুহক জীৱন সংগী কৰিবলৈ বিচাৰে, তাৰ বাবে কিয় বিয়াৰ দলিলত চহী কৰিব লাগে, এয়া কিয় মাত্ৰ এটা বুজাবুজিৰ সম্পৰ্ক হ’ব নোৱাৰে?

উৎস

বাহ্যিক সংযোগ

Malala Fund

শ্ৰেণী:পাকিস্তানৰ ব্যক্তি
শ্ৰেণী:ন'বেল বঁটা বিজয়ী
শ্ৰেণী:নাৰী
শ্ৰেণী:শান্তিৰ ন'বেল বঁটা বিজয়ী
লুনা (দেৱী)

লুনা (ইংৰাজী: Luna) ছাবাইন আৰু প্ৰাচীন ৰোমান ধৰ্ম আৰু শ্ৰুতিকথাত চন্দ্ৰৰ ঐশ্বৰিক মূৰ্তি বুলি অভিহিত কৰা দেৱী৷ তেওঁক প্ৰায়ে সূৰ্য দেৱতা ছলৰ (Sol) পৰিপূৰক হিচাপে কল্পনা আৰু উপস্থাপন কৰা হয়। ডায়েনা আৰু প্ৰ'ছাৰপিনা বা হেকেটৰ সৈতে লুনাক কেতিয়াবা ৰোমান ত্ৰিদেৱী (ডিভা ট্ৰাইফৰ্মিছ) হিচাপেও প্ৰতিনিধিত্ব কৰা হয়। লুনাক কেতিয়াবা সুকীয়া দেৱীৰ সলনি দেৱীৰ বিশেষত্ব প্ৰকাশ কৰা উপনাম হিচাপেও গণ্য কৰা হয়, কিয়নো কিংবদন্তি সমূহত ডায়েনা আৰু জুনো দুয়োকে চন্দ্ৰ দেৱী হিচাপে উপস্থাপন কৰা হয়।

ৰোমান শিল্পত অৰ্ধচন্দ্ৰ তথা দুটা ঘোঁৰাই টনা ৰথৰ সৈতে উপস্থাপন কৰা হয়। খ্ৰীষ্টপূৰ্ব ১৭ চনত পৰিবেশিত কাৰ্মেন চেকুলাৰত হৰেচে তেওঁক "তৰাৰ দুটা শিংযুক্ত ৰাণী" (siderum regina bicornis) বুলি আমন্ত্ৰণ জনাইছে আৰু এপ'ল'ই ল'ৰাবোৰৰ কথা শুনি থকাৰ সময়ত ছোৱালীবোৰে গোৱা গান শুনিবলৈ নিৰ্দেশ দিছে।

প্ৰাচীন ৰোমান কবি ভাৰোৱে (Varro) লুনা আৰু ছলক নেপচুন আদি অদৃশ্য দেৱতাৰ পৰা পৃথক আৰু হাৰকিউলিছৰ দৰে মৰ্ত্যলোকৰ দেৱতাৰ নিচিনাকৈ গঢ়ি তুলিছিল। মেক্ৰ'বিয়াছে ৰোমৰ গোপন তত্বাৱধায়ক হিচাপে প্ৰস্তাৱ কৰা দেৱতাসকলৰ ভিতৰত তেওঁ অন্যতম আছিল। ইম্পেৰিয়েল কাল্টত ছল আৰু লুনাই শান্তিৰ নিশ্চয়তা প্ৰদান কৰাৰ লক্ষ্যৰে বিশ্বৰ ওপৰত ৰোমান শাসনৰ পৰিসৰক প্ৰতিনিধিত্ব কৰিব পাৰে।

লুনাৰ গ্ৰীক সমকক্ষ আছিল ছেলেনে। ৰোমান শিল্প আৰু সাহিত্যত ছেলেনেৰ লোককথাবোৰ লুনা নামেৰে অভিযোজিত কৰা হয়। উদাহৰণস্বৰূপে এণ্ডিমিয়নৰ লোককথা ৰোমান দেৱাল চিত্ৰকলাৰ বাবে জনপ্ৰিয় বিষয় আছিল।

তথ্য সংগ্ৰহ

শ্ৰেণী:ৰোমান শ্ৰুতিকথা
বলিউড

জনপ্ৰিয়ভাৱে বলিউড আৰু পূৰ্বতে বম্বে চিনেমা বুলি জনাজাত হিন্দী চিনেমা প্ৰধানকৈ মুম্বাইত নিৰ্মাণ কৰা হয়। জনপ্ৰিয় শব্দ বলিউড হৈছে "বম্বে" (মুম্বাইৰ পূৰ্বৰ নাম) আৰু "হলিউড"ৰ এটা সংযুক্ত শব্দ। হিন্দী ভাষাত চলচ্চিত্ৰ নিৰ্মাণ কৰা এই উদ্যোগটো বৃহত্তৰ ভাৰতীয় চিনেমা উদ্যোগৰ এটা অংশ, য'ত দক্ষিণ ভাৰতীয় চিনেমা আৰু অন্যান্য সৰু সৰু চলচ্চিত্ৰ উদ্যোগসমূহো অন্তৰ্ভুক্ত কৰা হৈছে। সামগ্ৰিকভাৱে ভাৰতীয় চিনেমাক বুজাবলৈ প্ৰায়ে ভুলকৈ ব্যৱহাৰ কৰা ‘বলিউড’ শব্দটোৱে কেৱল হিন্দী ভাষাৰ চিনেমাকহে বুজায়৷ ভাৰতীয় চিনেমা হৈছে দেশৰ সকলো চলচ্চিত্ৰ উদ্যোগকে সামৰি লোৱা এটা ছাতিসদৃশ শব্দ, য'ত প্ৰত্যেক উদ্যোগেই বিভিন্ন ভাষা আৰু শৈলীৰ ছবি আগবঢ়ায়।

২০১৭ চনত ভাৰতীয় চিনেমাই ১৯৮৬ খন বৈশিষ্ট্যপূৰ্ণ ছবি নিৰ্মাণ কৰে, ইয়াৰে সৰ্বাধিক ৩৬৪ খন হিন্দী ভাষাৰ। ২০২২ চনত হিন্দী চিনেমাই বক্স অফিচৰ ৰাজহৰ ৩৩% প্ৰতিনিধিত্ব কৰে, তাৰ পিছত তেলেগু আৰু তামিলে ক্ৰমে ২০% আৰু ১৬% লাভ কৰে। মুম্বাই বিশ্বৰ অন্যতম বৃহৎ চলচ্চিত্ৰ নিৰ্মাণ কেন্দ্ৰ। ২০১৯ চনত ভাৰতত হিন্দী ছবিৰ আনুমানিক ৩৪.১ কোটি টিকট বিক্ৰী হৈছিল। পূৰ্বৰ হিন্দী ছবিসমূহত স্থানীয়ভাষা হিন্দুস্তানী ব্যৱহাৰ কৰাৰ প্ৰৱণতা আছিল, যিটো হিন্দী বা উৰ্দু ভাষা কোৱা লোকসকলে পাৰস্পৰিকভাৱে বুজিব পৰা যায়, আনহাতে আধুনিক হিন্দী প্ৰডাকচনত ক্ৰমান্বয়ে হিংলিছৰ উপাদানসমূহ অন্তৰ্ভুক্ত কৰা হয়।

১৯৭০ চনৰ পৰা হিন্দী চিনেমাৰ আটাইতকৈ জনপ্ৰিয় বাণিজ্যিক ধাৰাটো হৈছে মছলা ছবি, য'ত একচন, কমেডী, ৰোমাঞ্চ, নাটক আৰু মেলোড্ৰামাকে ধৰি বিভিন্ন ধাৰাসমূহৰ লগতে সংগীতৰ সংখ্যাও মুক্তভাৱে মিশ্ৰিত কৰা হৈছে। মছলাধৰ্মী ছবিসমূহ সাধাৰণতে সংগীত চলচ্চিত্ৰ ধাৰাটোৰ অন্তৰ্গত, যাৰ ১৯৬০ চনৰ পৰা ভাৰতীয় চিনেমাই সৰ্বাধিক প্ৰযোজক হিচাপে পৰিগণিত হৈছে যেতিয়া ই পশ্চিমীয়া দেশত সংগীত ছবিৰ অৱনতি ঘটাৰ পিছত আমেৰিকাৰ চলচ্চিত্ৰ উদ্যোগৰ মুঠ সংগীত উৎপাদন অতিক্ৰম কৰিছিল। হলিউডৰ প্ৰথমখন শব্দ চলচ্চিত্ৰ দ্য জাজ চিংগাৰ (১৯২৭)ৰ চাৰি বছৰৰ পিছত হিন্দুস্তানী ভাষাত নিৰ্মাণ কৰা হৈছিল প্ৰথম ভাৰতীয় টকী আলম আৰা৷

বাণিজ্যিক মছলা ছবিৰ সমান্তৰালভাৱে সমান্তৰাল চিনেমা নামেৰে পৰিচিত কলা ছবিৰ এক সুকীয়া ধাৰাও আছে, য’ত বাস্তৱিক বিষয়বস্তু উপস্থাপন কৰা হৈছে আৰু সংগীতৰ সংখ্যা পৰিহাৰ কৰা হৈছে। শেহতীয়া বছৰবোৰত বাণিজ্যিক মছলা আৰু সমান্তৰাল চিনেমাৰ মাজৰ পাৰ্থক্য ক্ৰমান্বয়ে ম্লান হৈ আহিছে, ক্ৰমান্বয়ে মূলসুঁতিৰ ছবিয়ে সেই নিয়মসমূহ গ্ৰহণ কৰিছে যিবোৰ এসময়ত সমান্তৰাল চিনেমাৰ সৈতে কঠোৰভাৱে জড়িত আছিল।

তথ্যসূত্ৰ

শ্ৰেণী:চলচ্চিত্ৰ
শ্ৰেণী:ভাৰতৰ চলচ্চিত্ৰ
জাৰা

জাৰিফা পাছায়েভনা মগয়ান (; জন্ম: ২৬ জুলাই ১৯৮৩), যি জাৰা নামেৰে পৰিচিত, এগৰাকী য়েজিদি-কুৰ্ড মূলৰ ৰাছিয়ান পপ গায়িকা, অভিনেত্ৰী আৰু সামাজিক কৰ্মী। তেওঁক ২০১৬ চনত ৰাছিয়ান ফেডাৰেচনৰ সন্মানীয় শিল্পী উপাধি প্ৰদান কৰা হৈছিল। তেওঁ দহটাকৈ ষ্টুডিঅ’ এলবাম বাণীবদ্ধ কৰিছে আৰু কেইবাটাও গোল্ডেন গ্ৰামফোন বঁটাৰ লগতে ৰাছিয়ান টিভি মহোৎসৱ পেল্নিয়া গোডাৰ ডিপ্লমা লাভ কৰিছে। এগৰাকী অভিনেত্ৰী হিচাপে জাৰা "ষ্ট্ৰীটছ অৱ ব্ৰোকেন লাইটছ" (২০০১), "স্পেটছনাজ ২" (২০০৪) আৰু "ফাভোৰস্কি" (২০০৫) টিভি ধাৰাবাহিকৰ লগতে "পুস্কিন: দ্য লাষ্ট ডুৱেল" (২০০৬) আৰু "হোৱাইট ছেণ্ড" (২০১১) আদি চলচ্চিত্ৰৰ বাবে পৰিচিত।

প্ৰাৰম্ভিক জীৱন আৰু শিক্ষা

লেলিনগ্ৰাডৰ এটা য়েজিদি-কুৰ্ড পৰিয়ালত তেওঁৰ জন্ম হৈছিল। তেওঁৰ পিতৃ পাশা বিনবাশ্বিয়েভিচ মগয়ান পদাৰ্থ বিজ্ঞান আৰু গণিত বিষয়ৰ এগৰাকী বিজ্ঞানৰ প্ৰাৰ্থী তথা মেচিন নিৰ্মাণ উদ্যোগৰ কৰ্মচাৰী আৰু মাতৃ নাদি জামালোভনা মগয়ান এগৰাকী গৃহিনী। তেওঁৰ পিতৃ-মাতৃ আৰ্মেনিয়াৰ লেলিনাকানত জন্মগ্ৰহণ কৰিছিল। জাৰাৰ লিয়ানা নামৰ এগৰাকী জ্যেষ্ঠ ভগ্নী আৰু ৰোমান নামৰ এজন কনিষ্ঠ ভাতৃ আছে।

জাৰাই লেলিনগ্ৰাড ওব্লাষ্টৰ কিৰোভস্কি জিলাৰ অট্ৰাডনয়েৰ ২ নং মাধ্যমিক বিদ্যালয়ত অধ্যয়ন কৰিছিল। ২০০০ চনত তেওঁ ছেইণ্ট পিটাৰ্ছবাৰ্গৰ ৫৬ নং জিমনেছিয়ামৰপৰা ৰূপৰ পদকসহ স্নাতক ডিগ্ৰী লাভ কৰে। মাধ্যমিক বিদ্যালয়ৰ পঢ়া-শুনাৰ লগতে তেওঁ এখন শিশু সংগীত বিদ্যালয়ৰপৰা পিয়ান’ বিষয়ত বিশেষত্বসহ কৃতিত্বৰে উত্তীৰ্ণ হয়।

ব্যক্তিগত জীৱন

২০০৬ চনত জাৰাই তেওঁৰ প্ৰথম স্বামী চাৰ্গেই মাটভিয়েনকোৰ সৈতে বিবাহ বিচ্ছেদ কৰে। অভিযোগ অনুসৰি মাটভিয়েনকোৱে বিচাৰিছিল যে জাৰাই নিজৰ কেৰিয়াৰৰ পৰিৱৰ্তে পৰিয়ালৰ ওপৰত অধিক মনোনিৱেশ কৰক।

২০১০ চনত তেওঁ ছেইণ্ট পিটাৰ্ছবাৰ্গৰ চাৰ্গেই ইভানোভৰ সৈতে বিবাহপাশত আবদ্ধ হয় আৰু ৰাছিয়ান অৰ্থডক্স ধৰ্মলৈ ধৰ্মান্তৰিত হয়। তেওঁলোকৰ দুজন সন্তান আছিল — ডানিল (জন্ম ২০১০) আৰু মেক্সিম (জন্ম ২০১২)। ২০১৬ চনত তেওঁলোকৰ বিবাহ বিচ্ছেদ হয়।

তথ্যসূত্ৰ

বাহ্যিক সংযোগ

Official site
Official YouTube page

শ্ৰেণী:ৰাছিয়াৰ ব্যক্তি
শ্ৰেণী:অভিনেত্ৰী
শ্ৰেণী:গায়িকা